lflage/wiki-talks huggingface dataset:
Discussió:Éléments de mathématique

message: El Xauxa ha tingut el detall de posar el detall de les edicions franceses. Tanmateix, potser es podria millorar fent el següent:
* Posant la informació en una taula.
* Detallant les primeres edicions d'acord amb els volums apareguts (normalment d'un capítol, no d'un llibre); això complicaria lleugerament la taula, ja que hi hauria p ex quatre edicions antigues que serien una sola de les noves.
* Posant al final cada volum de l'edició de Springer enllaçada amb una referència.
--Txebixev (disc.) 20:19, 19 abr 2013 (CEST)
thread_title:  Detall de les edicions franceses
Discussió:Els Encantats de Begues

message: No s'hauria de dir Encantats de Begues? --SMP​ ([ +] disc. xat) 15:31, 20 abr 2013 (CEST)
replies: text: Jo també ho penso. Això de posar articles al davant és un mal ús que hem adoptat del castellà. --Bcnart (disc.) 17:12, 21 nov 2013 (CET)
replies: text: :El seu nom oficial és amb l'article. Mireu a l'escut mateix apareix així.  --Baggio (missatges) 19:34, 21 nov 2013 (CET)
replies: text: ::El castellà no crec que hi tingui res a veure. Veig que al seu bloc i adreça de correu-e es diuen «Els Encantats» com si formés part del nom, però alhora a molts llocs com ara la mateixa CCCC hi apareixen com a «Encantats de Begues». De moment ho deixaria així, però sospito que no triomfarà i el món casteller acabarà agafant la versió simplificada de manera que s'haurà de reanomenar. Vaja, jo veig clar que la forma natural de la llengua és que l'article faci d'article i no de nom. --SMP​ ([ +] disc. xat) 20:21, 19 feb 2014 (CET)

message: Aquesta secció crec que esta destinada al us contrari al que es dona en aquest article, hauria de servir per llistar les colles apadrinades tal com es fa als Castellers de Barcelona, per tant, crec que s'hauria d'esborrar la secció.--Kette~cawiki (disc.) 11:57, 1 set 2015 (CEST)
thread_title:  Apadrinaments
Discussió:Monument Nacional (Països Baixos)

message: --Kippelboy (disc.) 07:30, 21 abr 2013 (CEST)

message: Justifico el reanomenament de l'article:
#La gran majoria de llibres d'estil en català diuen que s'ha de traduir el nom d'entitats, institucions, etc. estrangeres (gairebé) sempre que es compongui de substantius genèrics, especialment quan es tracta de l'àmbit públic. Per tant, vam considerar que mantenir el nom original neerlandès, «Rijksmonument», no era adequat per a l'article.
#El Diccionari neerlandès-català de l'Enciclopèdia Catalana ofereix dues possibles traduccions de Rijks-: «nacional» o «estatal». L'expressió «monument estatal» és pràcticament inaudita en català fora de traduccions deficients. Per tant, el títol «Monument Estatal (Països Baixos)», tot i ser formalment correcte, no ens va semblar adequat per a l'article.
#A WikiData, un usuari neerlandòfon es queixa que Rijksmonument i Nationaal Monument són dues coses (més o menys) diferents en neerlandès. No crec que això sigui un problema: no és ni la primera ni l'última vegada que un idioma fa servir dues paraules allí on un altre només n'utilitza una. El que sí que em semblaria un problema és posar un títol incorrecte o lingüísticament forçat al nostre article en un va intent de reproduir l'esquema semàntic d'una altra llengua.
#Com podem, doncs, distingir entre Rijksmonument i Nationaal Monument si tots dos es tradueixen per «Monument Nacional»? Doncs igual que ho fem amb qualsevol altre grup d'homònims: aprofitant les plantilles de polisèmia i desambiguació.
Notifico en .—Leptictidium (digui) 16:06, 6 feb 2016 (CET)
thread_title:  «Monument Nacional»
Discussió:Kepler-62f

message: Què vol dir "equivaldria a 1,413 o 2,80 M⊕."? Sembla que a  1,413 hi falten coses (les unitats i alguna cosa més, suposo).--Pere prlpz (disc.) 11:54, 21 abr 2013 (CEST)
thread_title:  Estranya massa 

message: La font original donava aquesta dada, però en tot cas 1,413 dóna com a resultat 2,8032 . Ho solucionaré substituïnt els dos nombres per aquest resultat.
Una hipòtesi és que els càlculs dels astrònoms donaven 1,413 i s'han publicat ambdós números, però jo també continuo sense entendre-ho massa.--Magiblot (disc.) 13:34, 21 abr 2013 (CEST)
thread_title:  RE: Estranya massa
Discussió:Francesc Grau i Güell

message: * Viquipèdia:Esborrar pàgines/Historial/2016/11#Francesc Grau i Güell
* Viquipèdia:Esborrar_pàgines/Historial/2020/02#Francesc_Grau_i_Güell
* Viquipèdia:Esborrar_pàgines/Historial/2021/06#Francesc_Grau_i_Güell
thread_title:  Proposta d'esborrat 

message: L'article té un cert to promocional i conté informació no enciclopèdica o poc rellevant. Caldria netejar-lo una mica.--Kippelboy (disc.) 20:50, 21 abr 2013 (CEST)
replies: text: És un article clarament curriculesc i promocional i cap de les referències xerra significativament del biografiat. No ha quedat demostrada la seva admissibilitat. Crec que, a hores, d'ara, és un treball inèdit fet a partir de mencions tangencials a mitjans periodístics. Per mi, un cas clar de Viquipèdia:Encobriment de la manca d'admissibilitat. Pau Cabot · Discussió 08:21, 25 abr 2013 (CEST)
replies: text: : Com he anat comentant a l'autora i a resums d'edicions queda molta feina en el camp de la neutralitat perquè, com dius, té un to curriculesc i promocional. A més, molts apartats estan referenciats amb referències que no parlen d'ell, sinó del projecte/empresa on treballa. I, per tant, haurien d'anar fora. Tanmateix, crec que sí que ho és, d'admissible, pel grapat d'entrevistes que li han fet. Potser deixant-lo molt més breu del que està ara... --Davidpar (disc.)  18:47, 25 abr 2013 (CEST)
thread_title:  Discussió 

message: Bona nit , , ... He refet una mica l'article i he tret les plantilles de currículum i FVA, que hi penjaven des del 2013. Si no ho veieu oportú es pot revertir aquest canvi o proposar la pàgina per esborrar (per tercera vegada). Siau! --aLZiNous: conversa 23:56, 14 juny 2021 (CEST)
replies: text: Molt, molt just. Pau Cabot · Discussió 06:39, 15 juny 2021 (CEST)
replies: text: :Vaig eliminar algunes referències que eren enllaços no actius, així com d'altres que no citaven a aquesta persona o la citaven com a part d'una llista. També he eliminat informació publicitària o que no estava referenciada. Per exemple, no surt enlloc que sigui o hagi estat professor de la UOC, o jo no ho he sabut trobar (a no ser a webs de màrqueting que han copiat l'article de la VP). Realment, la biografia és molt justa i no sembla gaire significativa com per poder ser tractada enciclopèdicament, a no ser pels dos llibres publicats. Proposo l'article per esborrament. --aLZiNous: conversa 07:40, 15 juny 2021 (CEST)
replies: text: :: Per part meva, endavant. A veure què diu la comunitat. Gràcies per l'esforç.Kippelboy (disc.) 17:43, 15 juny 2021 (CEST)
thread_title:  Retirada d'etiquetes
Discussió:Forma canònica de Jordan

message: # He traduït "lead vector" per "vector principal", però no sé si és exacte.
## Pregunta-ho al 
# No m'ha funcionat la segona referència "sumadirecta" a l'apartat Forma canònica de Jordan#Matrius amb entrades a un cos.
# A l'apartat Forma canònica de Jordan#Matrius amb entrades a un cos no he sabut traduir "concerned".--Alvaro Vidal-Abarca (disc.) 07:53, 22 abr 2013 (CEST)
##Crec que ho has resolt bé, la traducció no ha de ser exacte, mentre s'entengui...--Arnaugir (discussió) 10:47, 22 abr 2013 (CEST)
thread_title:  Temes pendents 

message: A l'àmbit catalanoparlant les matrius s'acostumen a representar tancades entre parèntesis, no entre claudàtors. Si no us fa res ho canviaré en tots els casos que surten d'aquesta manera i es poden arreglar. --SMP​ ([ +] disc. xat) 19:48, 18 gen 2014 (CET)
thread_title:  Format de les matrius 

message: Afegeixo que s'haurien de canviar les formes "Hem de procedir", etc. per "s'ha de procedir". En llenguatge enciclopèdic no s'ha d'escriure en primera persona. Aviam si algú s'hi pot dedicar sinó ja ho faré jo.--Arnaugir (discussió) 09:56, 20 gen 2014 (CET)
thread_title:  Temps verbal
Categoria Discussió:Llistes del món casteller

message: Aquesta categoria no és per a llistes de castellers sinó per a llistes sobre castells. Crec que "Llistes castelleres" seria un nom més apropiat. --SMP​ ([ +] disc. xat) 17:22, 31 març 2013 (CEST)
replies: text: Estic d'acord en què "Llistes de castellers" no és el nom més apropiat, però crec que "Llistes castelleres", tampoc és el més adient. Potser "Llistes del món casteller", o "Llistes sobre el món casteller"? Són, algunes idees, però tampoc ho tinc gaire clar. De moment, però, no em precipitaria reanomenant la categoria a "Llistes castelleres". --Catalaalatac (VP:CASTELLERS) 19:17, 31 març 2013 (CEST)
replies: text: :Llistes del món casteller em sembla molt bé. --SMP​ ([ +] disc. xat) 20:41, 31 març 2013 (CEST)
replies: text: :: Perfecte, doncs. Esperem una mica que hi hagi més consens?  --Catalaalatac (VP:CASTELLERS) 17:16, 1 abr 2013 (CEST) Veig que ja has proposat el canvi de nom, em sembla bé. --Catalaalatac (VP:CASTELLERS) 17:17, 1 abr 2013 (CEST)
replies: text: :::Com que ningú no ho troba malament hi poso la plantilla de desplaçament. --SMP​ ([ +] disc. xat) 14:34, 20 abr 2013 (CEST)
thread_title:  Canvi de nom
Discussió:Star Wars Episode I: The Phantom Menace

message: L'article en anglès diu "Gungan". La versió "gungano" és l'original en anglès o ha estat traduïda així en català en alguna font.--Pere prlpz (disc.) 19:24, 16 nov 2013 (CET)
replies: text: L'article està traduït de l'anglès, tret de l'aparat argument que prové de la viquipèdia en castellà.--Mbosch (会話) 19:29, 16 nov 2013 (CET)
thread_title:  Gungano 

message: El principi de l'argument s'explica a l'inrevés que a la versió anglesa i castellana: aquí la Federació de comerç és qui posa impostos al comerç, mentre que a les altres viquis és la República qui els posa i la Federació bloqueja Naboo per fer pressió i no pagar aquests impostos. No recordo aquest detall de la pel·lícula, però caldria aclarir-ho.--Pere prlpz (disc.) 20:41, 16 nov 2013 (CET)
thread_title:  Qui posa impostos? 

message: Dates de llançament: Elimino aquest paràgraf, entrat des d'una IP, perquè, al meu entendre no aporta res, i menys situat a dalt de tot de l'article. I ho fa des de diferents IP per que no se'l pugui bloquejar. Tampoc se li pot demanar el perquè--Pallares (disc.) 12:23, 16 gen 2018 (CET)
thread_title:  Dates de llançament 

message: la imatge es antiga 5.225.222.167 (discussió) 18:22, 14 set 2023 (CEST)
thread_title:  <Tenim que posar una nova imatge
Plantilla Discussió:Filera art públic

message: I've now created an upload campaign at wlpa-es-ct which could be used instead of the link that is currently in the template. The code below should be able to replace the current link. Apart from using the upload wizard the only difference is that the FoP template ends up inside the description since you cannot (as far as I know) put it in the permission field. 

Pleas tell me if there is anything which isn't working. Translation of the different templates and messages is centralised through Commons:Wiki Loves Public Art 2013/Translation team
/André Costa (WMSE) (disc.) 19:54, 22 abr 2013 (CEST)
replies: text: Thanks, André. It works fine and I've updated the link on the template. --V.Riullop (parlem-ne) 21:05, 22 abr 2013 (CEST)

message: No caldria afegir el paràmetre Wikidata com existeix a ? Quan es faci es pot vincular  a Llista de l'art públic de Gràcia.--KRLS, (disc.) 16:57, 25 ago 2020 (CEST)
replies: text: Fet. --V.Riullop (parlem-ne) 10:15, 26 ago 2020 (CEST)
replies: text: :Veig el paràmetre i que la plantilla enllaça a l'item de Wikidata quan està indicat, però la plantilla encara no agafa dades de Wikidata, oi?--Pere prlpz (disc.) 11:09, 26 ago 2020 (CEST)
replies: text: :: No, però es podria afegir. --V.Riullop (parlem-ne) 11:42, 26 ago 2020 (CEST)
replies: text: :::No crec que hi hagi cap pressa, però a la llarga seria útil que totes les plantilles filera (art públic, patrimoni natural, rellotges de sol, etc.) poguessin agafessar dades de Wikidata quan hi fossin, si no totes com a mínim les que agafen les fileres de monuments.--Pere prlpz (disc.) 10:25, 29 ago 2020 (CEST)
Fet, ara agafa coordenades i imatge de Wikidata si no n'hi ha en local. --V.Riullop (parlem-ne) 18:25, 29 ago 2020 (CEST)
thread_title:  Afegir Wikidata
Discussió:Conus miòpic

message: --Jmarchn (disc.) 16:51, 23 abr 2013 (CEST)

message: Hauria de ser conus miòpic: conus al Diccionari Enciclopèdic de Medicina-
-Jmarchn (disc.) 01:05, 3 maig 2013 (CEST)
thread_title:  Nom correcte
Discussió:Roseta Mauri i Segura

message: S'ha fet un canvi al lloc i any de naixement que ja estava recollit i comentat a les notes, si bé no ho vaig incloure com a definitiu a les dades de l'article, ja que ni l'autor de l'estudi (Canyameres) ho acaba afirmant amb rotunditat, ni va ser mai la voluntat de la ballarina, a jutjar per la seva insistència a dir que era de Reus. Penso, doncs, que s'hauria de mantenir la data de 1849 i Reus com a dades de naixement. --amador (disc.) 07:33, 24 abr 2013 (CEST)
thread_title: Lloc i any de naixement
Discussió:Pas de Calais

message: Copio la resposta a la meva consulta a l'IEC:
replies: text: «El nom d'aquest departament s'escriu habitualment amb article dins de text: el Pas de Calais. Noteu que que la forma catalana d'aquest topònim és Pas de Calais. Tenint en compte aquesta informació, dins de text cal fer la contracció de la preposició i l'article: Ciutat del departament del Pas de Calais.»
– Leptictidium (digue-m'ho a la cara) 15:20, 24 abr 2013 (CEST)
thread_title: Sense guionets
Discussió:Llista de l'art públic del districte de Sant Martí

message: L'escultura David i Goliat està al Parc de les Cascades, el qual pertany al districte de Ciutat Vella. Es pot comprovar al mapa municipal. Per tant no hauria de figurar a la llista del districte de Sant Martí, sinó a Ciutat Vella. --Jordiferrer (disc.) 20:59, 24 abr 2013 (CEST)
replies: text: Traslladat a Llista de l'art públic de Ciutat Vella (est) i anotat a Viquiprojecte:Monuments/Art públic/Revisió. Ho tenen malament al catàleg. Ben vist. --V.Riullop (parlem-ne) 10:42, 25 abr 2013 (CEST)
thread_title:  David i Goliat 

message: Tots els elements de la Plaça Can Robacols van desapareixer amb la reforma que es va fer al 2006. Es van treure per la seva perillositat. Herodotptlomeu (disc.) 07:51, 16 feb 2014 (CET)
thread_title:  Plaça Can Robacols 

message: Amb la remodelació de la Plaça de les Glòries, les diferents escultures que hi havia han estat traslladades. La del "Meridià", al passeig central de l'avinguda Meridiana, entre els carrers de la Independència i la Corunya. La resta en magatzems municipals fins que la Comissió d’Escultures decideixi on ubicar-les. + info Herodotptlomeu (disc.) 19:40, 4 juny 2014 (CEST)
thread_title:  Escultures de la Plaça de les Glòries 

message: L'obra d'art "Peix" (08019/912-1) realment pertany a Llista de l'art públic de Ciutat Vella (est), ja que està, per metres, dins del barri de la Barceloneta. Herodotptlomeu (disc.) 16:51, 27 nov 2021 (CET)
replies: text: Ok, el carrer de la Marina fa de límit en aquest punt i l'obra es troba a l'altra banda. Canviat. V.Riullop (parlem-ne) 19:32, 28 nov 2021 (CET)
thread_title:  Peix
Mòdul Discussió:Wikibase

message: * ID: 
* Label(): 
* Label(d:Q1321): 
* Label(d:Q999999999):  -> Unknown or missing entity. Will result in empty output.
* Label(xyz):  -> Invalid entity. Will result in empty output.
* getSiteLink(): 
* getSiteLink(d:Q7259): 
* getSiteLink(q555555):  -> Unknown or missing entity. Will result in empty output.
* getSiteLink(xyz):  -> Invalid entity. Will result in empty output.
thread_title:  Proves 

message: En relació al missatge de Discussió:Infotaula_persona, què prefereixes fer: protegir-lo i retornar valor zero, o li apliquem a les infotaules la solució de l'?. amador (disc.) 09:07, 7 set 2019 (CEST)
replies: text: Fet, si retorna un valor numèric és millor que retorni 0 en aquest cas. Ho farà quan la pàgina no tingui element Wikidata, no quan l'id de l'ítem sigui erroni. --V.Riullop (parlem-ne) 12:08, 9 set 2019 (CEST)
replies: text: :Efectivament, l'error apareixia en articles sense item associat. Merci, amador (disc.) 17:14, 9 set 2019 (CEST)
thread_title:  protecció manca d'item 

message: Hola, pots afegir la recuperació de la descripció ? amb selecció de llengua o per defecte, com a label. https://www.wikidata.org/wiki/Module:Wikibase . Merci, amador (disc.) 07:49, 6 nov 2019 (CET)
replies: text: A Wikidata no funciona amb el codi de llengua. M'ho he hagut d'inventar. --V.Riullop (parlem-ne) 14:08, 6 nov 2019 (CET)
replies: text: :I això ?. A la documentació hi era. Bé ara m'hi poso. Merci, amador (disc.) 16:41, 6 nov 2019 (CET)
thread_title:  Description
Discussió:Gwyneth Paltrow

message: Caldria canviar el redactat de l'article, ja que no és enciclopèdic. 
replies: text: Tens raó. He afegit l'avís a l'article. Perquè no t'hi poses tu mateix/a? :-) la Viquipèdia la fem entre tots! Veges Viquipèdia:Introducció si no saps com començar.--Arnaugir (discussió) 12:13, 27 abr 2013 (CEST)
thread_title:  Estil no enciclopèdic
Discussió:Esquirol terrestre de Barbaria

message: El nom "esquirol moruna" sembla una mala traducció d'"ardilla moruna", que a més de ser inventada no és ni gramàticalment correcta. Proposo treure el nom i deixar l'article amb el nom científic fins que aparegui alguna referència amb el nom en català.--Pere prlpz (disc.) 12:29, 27 abr 2013 (CEST)
replies: text: L'animal es diu «esquirol terrestre de Barbària» o «esquirol africà». Pàgina reanomenada. – Leptictidium (digue-m'ho a la cara) 13:52, 27 abr 2013 (CEST)
replies: text: :D'acord, tot i que el BOE és una font que cal tractar amb compte pel que fa a les traduccions. Només cal veure segons algunes grans barbaritats toponímiques tenen eswiki referenciades al BOE. Estaria molt bé trobar una font més o menys acadèmica.--Pere prlpz (disc.) 14:01, 27 abr 2013 (CEST)
replies: text: ::Tenint en compte que cada font oficial l'anomena d'una manera diferent, no hi ha res que s'assembli al nom que fan servir habitualment les fonts acadèmiques en català. Aleshores proposo reanomenar la pàgina amb el nom científic i esmentar els altres a l'inici de l'article.--Pere prlpz (disc.) 15:50, 27 abr 2013 (CEST)
replies: text: :::No és estrany que les fonts, fins i tot les acadèmiques, proposin noms diferents pel mateix animal. La GEC i el TERMCAT, per exemple, es contradiuen sovint en els noms d'animals de fora de l'àmbit catalanòfon (p. ex., «lleó marí del sud» vs. «lleó marí sud-americà», «dasiür» vs. «gat marsupial»...). I si tenim en compte les guies de camp i obres d'història natural en format paper, ja ni t'explico... En la nomenclatura biològica, diversitat no és necessàriament sinònim de poca fiabilitat. Així doncs, el millor és simplement elegir un dels diversos noms per al títol de l'article i mencionar els altres a la introducció, com ja hem fet amb tants altres éssers vius.– Leptictidium (digue-m'ho a la cara) 16:48, 27 abr 2013 (CEST)
thread_title: Nom

message: L'article i la referència de la IUCN diuen que va ser introduït a Fuerteventura, però en un altre paràgraf (sense referència) diu que es caça a Fuerteventura i Gran Canària. No sembla massa raonable que es cacin esquirols a Gran Canària si no n'hi ha. S'hauria d'aclarir o treure.--Pere prlpz (disc.) 12:45, 27 abr 2013 (CEST)
replies: text: --Pere prlpz (disc.) 16:03, 27 abr 2013 (CEST)
thread_title: Gran Canària
Discussió:Forma canònica

message: Ei companys! A la versió anglesa hi ha un comentari "please double-check this one" quan parla de la unicitat de l'àlgebra C(X) (llevat d'homeomorfismes) en un espai compacte Hausdorff. Algú entén d'aquesta matèria? --Alvaro Vidal-Abarca (disc.) 21:31, 28 abr 2013 (CEST)
thread_title:  Anàlisi funcional
Categoria Discussió:Manteniment plantilla commonscat

message: Un dels casos estranys trobats: [ Q487268] tenia dues categories i property:P373 retornava les dues separades per una coma "Candelaria, Santa Cruz de Tenerife, Candelaria (Santa Cruz de Tenerife)". Imagino que per principi tot element només hauria de tenir una categoria de Commons i espero que sigui un cas aïllat no provocat per bots. --V.Riullop (parlem-ne) 09:56, 29 abr 2013 (CEST)
replies: text: N'he trobat algun més d'aquest estil. Un parell que vaig trobar, a més del nom d'una categoria real tenien una parrafada com a segona categoria. Per exemple, aquí, el segon valor era la recepta dels tortellini en japonès. Aquí el causant no va ser un bot sinó un anònim.--Pere prlpz (disc.) 10:17, 29 abr 2013 (CEST)
thread_title:  Dues categories 

message: En la comprovació de la plantilla commonscat ja vaig afegir el canvi dels apòstrofs per ' ja que així es codifica amb PAGENAME. Ara m'he trobat amb un altre fals positiu a Fortalesa de Sant Pere i Sant Pau amb commons:Category:Peter & Paul Fortress. Si ho provo a Special:ExpandTemplates amb  el resultat és "Peter & Paul Fortress". De moment no ho afegeixo com a nova correcció, esperant que no siguin gaires, però pot passar amb altres caràcters. --V.Riullop (parlem-ne) 12:03, 30 abr 2013 (CEST)
replies: text: Passa també amb "_" i l'espai. A :Usuari:PereBot/Commonscat_i_Wikidata, "_" hi surt 190 vegades, que deuen ser més d'un centenar de falsos positius.--Pere prlpz (disc.) 12:29, 30 abr 2013 (CEST)
replies: text: :Ok, finalment he afegit a Mòdul:Encode la codificació de PAGENAME segons mw:Manual:PAGENAMEE encoding. Són apòstrofs, cometes dobles i amperand, a més del caràcter de control ocult (espero que segueixi funcionant ja que no es veu) i correcció a majúscula inicial. El cas del guió baix no està permès en els títols de pàgina, però com que funciona en els enllaços l'he afegit també. Si el guió baix és a Wikidata continuarà sortint com a diferent ja que caldrà corregir-lo allà. Ara la sintaxi de la [ comprovació en la plantilla] és més senzilla, caldrà observar que funcioni bé en aquests casos estranys. --V.Riullop (parlem-ne) 13:46, 30 abr 2013 (CEST)
thread_title:  Codificació de caràcters
Discussió:Utena

message: La sèrie manga i anime ha estat traduïda al castellà i catala respectivament. Per això, trobo adient que el títol de l'article porti la traducció oficial que no pas la versió original en japonès que pot donar a confusions:
* Utena (http://www.tv3.cat/p25anys/els25.jsp?seccio=programa&lletra=U&idint=16620&any=&anyFiltre=0), o
* Utena, la chica revolucionaria (http://www.normaeditorial.com/ficha.asp?0/0/012220001/0/utena_la_chica_revolucionaria_1)
Fins ara! --Docosong (disc.) 18:11, 29 abr 2013 (CEST)
replies: text: Faig ping a @Aniol i recupero aquest fil, em sembla que ès qui l'ha editat més. Em sembla que és hora de reanomenar el títol de la sèrie i fer-lo més simple.-- Docosong (disc.) 14:02, 3 nov 2023 (CET)
replies: text: :Estic d'acord, s'hauria de simplificar i posar un títol més adient al doblatge que se'n va fer en català.  Aniol (discussió) 16:41, 3 nov 2023 (CET)
replies: text: :: He reanomenat l'article, si algun dia publiquen el manga en català amb el títol complet es canviarà el nom. De moment, fem servir de referència el títol de la sèrie d'anime.-- Docosong (disc.) 09:47, 15 nov 2023 (CET)
thread_title:  Títol de l'article
Discussió:Succedani de la xocolata

message: " La normativa española se adapta, fuera de plazo y a regañadientes, a la normativa comunitaria sobre la materia. Y es que a principios de este año, el Gobierno español fue incluso condenado por el Tribunal de Justicia de las Comunidades Europeas al prohibir la comercialización de productos con grasas vegetales con la denominación de chocolate"
--94.68.45.221 (discussió) 05:47, 30 abr 2013 (CEST)
replies: text: qualsevol ho pot fer.--Pere Sallavinera (disc.) 10:21, 30 abr 2013 (CEST)
thread_title:  Text en castellà